Riforma mala

Dae cando no tenes ministeru
ses in Cumunu un'ausiliariu,
po no ti narrer unu mercenariu 
chi 'e pesu e ispatziu s'imperu

e de consumu aias, e fieru
iscrias s'odiosu bulletariu:
mancu su generale Belisariu
pretendiat che tue cunsideru.

Como, mancari 'e sentimentos malos
ses chietu e no ischis ite sese,
sempre cun imprevistos, tichi-taca.

S'Iva ti nd'at betadu sa barraca
e bides soddu una olta su mese
chen'iscoatzamentos né regalos.

Su duos de Frealzu 1973